
Labklājības ministrija, reģistrācijas numurs 90000022064,  tās valsts sekretāra vietnieces Diānas Jakaites personā, kura rīkojas saskaņā ar 2022. gada 28. jūnija rīkojumu Nr. 1/AF “Par Eiropas Savienības Atveseļošanas un noturības mehānisma plāna 3.1.2.2.i. investīcijas “Prognozēšanas rīka izstrāde sociālās apdrošināšanas sistēmas ilgtermiņa prognozēm, sistēmas ilgtermiņa stabilitātes izvērtēšanai un nodrošināšanai” projekta atbildīgās amatpersonas noteikšanu un vadības grupas izveidošanu”, (turpmāk – Pasūtītājs) no vienas puses, un
SIA “Codex”, reģistrācijas numurs 50203160401, tās valdes priekšsēdētāja Ulda Semeika personā, kurš (-a) rīkojas saskaņā ar  statūtiem (turpmāk - Piegādātājs), no otras puses, abi turpmāk kopā saukti – Puses, bet katrs atsevišķi – Puse,
saskaņā ar atklāta konkursa “Sociālās apdrošināšanas sistēmas ilgtermiņa prognozēšanas rīka programmnodrošinājuma izstrāde un ieviešana””, identifikācijas numurs LRLM 2024/18 ANM, turpmāk – iepirkums, rezultātiem, saņemot finansējumu no Eiropas Savienības Atveseļošanas un noturības mehānisma un valsts budžeta līdzekļiem, noslēdz šādu līgumu (turpmāk – Līgums):

1. Līguma priekšmets, izpildes termiņš un Līgums summa
1.1. [bookmark: _Hlk148020329][bookmark: _Hlk148021502]Pasūtītājs uzdod, un Piegādātājs apņemas atbilstoši Līguma 1.pielikumam “Tehniskā specifikācija – tehniskais piedāvājums” (turpmāk – Tehniskā specifikācija) izstrādāt un ieviest sociālās apdrošināšanas sistēmas ilgtermiņa prognozēšanas rīka programmnodrošinājumu (turpmāk – Programmnodrošinājums)  ne vēlāk kā 12 (divpadsmit) mēnešu laikā no līguma noslēgšanas brīža. 
1.2. Pakalpojumu apmaksu nodrošina no Labklājības ministrijas īstenotā Atveseļošanās un noturības mehānisma plāna finansējuma. 
1.3. Līguma kopējā summa Līguma darbības laikā nedrīkst pārsniegt EUR 465 500,00  (četri simti sešdesmit pieci tūkstoši pieci simti euro un 00 centi) un pievienotās vērtības nodoklis 21% (divdesmit viena procenta) apmērā (turpmāk – PVN), t.i., EUR 97 755,00 (deviņdesmit septiņi tūkstoši septiņi simti piecdesmit pieci euro un 00 centi), kas kopā ir EUR 563 255,00 (pieci simti sešdesmit trīs tūkstoši divi simti piecdesmit pieci euro un 00 centi), turpmāk – Līguma summa, tai skaitā:
1.3.1. Programmnodrošinājuma izstrāde un ieviešana (visas darbības līdz Programmnodrošinājuma ieviešanai produkcijā, EUR 447 500,00 (četri simti četrdesmit septiņi tūkstoši pieci simti euro un 00 centi) un PVN, t.i., EUR 93 975,00 (deviņdesmit trīs tūkstoši deviņi simti septiņdesmit pieci euro un 00 centi), kas kopā ir EUR 541 475,00 (pieci simti četrdesmit viens tūkstotis četri simti septiņdesmit pieci euro un 00 centi);
1.3.2. [bookmark: _Hlk151473719]cena par vienas stundas izmaiņu pieprasījumu izpildi ir EUR 30,00 (trīsdesmit euro un 00 centi) un PVN, t.i., EUR 6,30 (seši euro un 30 centi) un attiecīgi par 600 stundām EUR 18 000,00 (astoņpadsmit tūkstoši euro un 00 centi) un PVN, t.i., EUR 3 780,00 (trīs tūkstoši septiņi simti astoņdesmit euro un 00 centi), kas kopā ir EUR 21 780,00 (divdesmit viens tūkstotis septiņi simti astoņdesmit euro un 00 centi);
1.3.3. Pasūtītājam nav pienākums pasūtīt izmaiņas par visu 1.3.2. apakšpunktā norādīto summu.
1.4. Latvijas Republikas normatīvajos aktos paredzētos nodokļus nomaksā Piegādātājs. 
1.5. Līguma summa ietver visas izmaksas, kas saistītas ar šajā Līgumā paredzētā Pakalpojuma sniegšanu pilnā apjomā, tajā skaitā, bet ne tikai, visas personāla izmaksas, autoratlīdzības, visi nodokļi (izņemot PVN) un nodevas, kā arī visas ar tehniskajā specifikācijā noteikto prasību izpildi netieši saistītās izmaksas (dokumentācijas drukāšanas, transporta pakalpojumi u.c.). Papildu izmaksas netiks segtas.
1.6. Risku par Līgumā neparedzētiem darbiem, kas nepieciešami Līguma pilnīgai izpildei, uzņemas Piegādātājs. 
1.7. [bookmark: p42][bookmark: p-602324]Risku par neparedzētiem darbiem Pasūtītājs uzņemas, ja:
1.7.1. neparedzēto darbu nepieciešamība ir radusies tādu no Pušu gribas neatkarīgu apstākļu dēļ, kurus Puses, slēdzot Līgumu, nevarēja paredzēt;
1.7.2. neparedzētie darbi ir ierosināti pēc Pasūtītāja iniciatīvas, Pasūtītājam precizējot vai papildinot Līguma priekšmetu;
1.7.3. Līgums objektīvu, no Piegādātāja gribas neatkarīgu iemeslu dēļ nav izpildāms, ja netiek veikti neparedzētie darbi.
1.8. Pasūtītājam ir tiesības neizmantot visas Līguma 1.3.2. apakšpunktā norādītās stundas.

2. Pušu pienākumi un tiesības
2.1.  Pasūtītājs apņemas:
2.1.1.	labā ticībā ievērot un izpildīt visus Līguma noteikumus;
2.1.2.	pēc Piegādātāja pieprasījuma, savu iespēju robežās nodrošināt Piegādātāju ar visu nepieciešamo informāciju un dokumentiem, kas ir Pasūtītāja rīcībā, un organizatorisko atbalstu, kas nepieciešams Līguma izpildei, kā arī nepieciešamības gadījumā nodrošināt Pasūtītāja amatpersonu un citu atbildīgo darbinieku līdzdalību Līguma izpildē, lai nodrošinātu Līguma saistību izpildi no Pasūtītāja puses;
2.1.3.	saskaņā ar Līgumā noteikto kārtību izskatīt Programmnodrošinājuma atbilstību Līgumā un tā pielikumos noteiktajām prasībām un, ja nepieciešams, sniegt attiecīgus komentārus un papildinājumus vai pretenzijas šajā Līgumā noteiktajā veidā, kārtībā un termiņos;
2.1.4. savlaicīgi informēt Piegādātāju par apstākļiem, notikumiem un problēmām, kas ietekmē vai var ietekmēt Pakalpojuma sniegšanu;
2.1.5. saskaņā ar Līgumā noteikto kārtību pieņemt Piegādātāja savlaicīgi, kvalitatīvi, Līguma un tā pielikumu prasībām atbilstoši sniegtu Pakalpojumu;
2.1.6.        samaksāt Piegādājam par Līgumā noteiktajā apjomā un savlaicīgi izpildīto Pakalpojumu saskaņā ar Līguma noteikumiem.
2.2. Pasūtītāja tiesības:
2.2.1.	pieņemt sniegto pakalpojumu saskaņā ar Līguma un tā pielikumu noteikumiem;
2.2.2.	par saviem līdzekļiem veikt kontroli par Līguma izpildi, pieaicinot speciālistus un ekspertus;
2.2.3.	jebkurā laikā pieprasīt no Piegādātāja informāciju par Līguma izpildes norisi, tajā skaitā, bet ne tikai informāciju par apstākļiem, kas kavē vai varētu kavēt Līguma izpildi atbilstoši Līguma un tā pielikumu noteikumiem;
2.2.4.	atteikt piekļuvi Pasūtītāja telpām tam Piegādātāja personālam, kas nav norādīts Līguma 3.pielikumā;
2.2.5.	precizēt katras Programmnodrošinājuma izstrādes posmā veicamos darbus pirms katra posma izstrādes uzsākšanas, saskaņojot to ar Piegādātāju.
2.3. Piegādātājs apņemas:
2.3.1.	labā ticībā ievērot un izpildīt visus Līguma noteikumus;
2.3.2.	Līguma 1.1. apakšpunktā noteiktos pakalpojumus izpildīt kvalitatīvi Līgumā noteiktajos termiņos saskaņā ar Līguma un tā pielikumu noteikumiem, ievērojot Latvijas Republikā spēkā esošos normatīvos aktus un Pasūtītāja norādījumus;
2.3.3.	garantijas laikā, bez papildus samaksas, ievērojot Tehniskajā specifikācijā noteiktos termiņus, novērst programmatūras kļūdas un funkcionalitātes problēmas, labot dokumentācijas nepilnības, kā arī veikt dokumentācijas atjaunošanu gadījumos, kad Piegādātāja veiktu darbību rezultātā, programmatūras un ieviešanas kļūdu novēršanas rezultātā ir mainīta vai papildināta esošā funkcionalitāte, realizētas izmaiņas sistēmas arhitektūrā;
2.3.4.	pēc Pasūtītāja pieprasījuma saņemšanas, informēt Pasūtītāju par Līguma izpildes norisi;
2.3.5.	uzrādīt personu apliecinošu dokumentu piekļuvei Pasūtītāja telpās;
2.3.6.    programmatūras izstrādē pielietot iteratīvās izstrādes metodoloģiju Agile atbilstoši Tehniskās specifikācijas 1.4. apakšpunktam.
2.4.  Piegādātāja tiesības:
2.4.1.	saskaņā ar Līguma nosacījumiem saņemt samaksu par Līguma izpildi;
2.4.2.	pieprasīt no Pasūtītāja informāciju par Līguma izpildes norisi, tajā skaitā, bet ne tikai informāciju par apstākļiem, kas kavē vai varētu kavēt Līguma izpildi atbilstoši Līguma un tā pielikumu noteikumiem;
2.4.3.	precizēt katras Programmnodrošinājuma izstrādes posmā veicamos darbus pirms katra Programmnodrošinājuma posma izstrādes uzsākšanas, saskaņojot to ar Pasūtītāju.
2.5. Puses apņemas nekavējoties rakstiski informēt viena otru par jebkādām grūtībām Līguma izpildes procesā, kas kavē vai varētu kavēt savlaicīgu Līguma izpildi.
2.6. Parakstot Līgumu, Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto saistību izpildi.
2.7. Parakstot Līgumu, Puses apliecina, ka tās ir iepazinušās ar visiem Līguma un tā pielikumu noteikumiem un apliecina tos par saistošiem un izpildāmiem. 
2.8. Piegādātājs apliecina, ka viņa rīcībā ir pietiekoši personāla un materiālie resursi, kā arī citi līdzekļi, lai savlaicīgi un kvalitatīvi veiktu visas Līgumā un tā pielikumos noteiktās saistības.
2.9. Parakstot Līgumu, Puses apliecina, ka to darbinieki vai citas personas, kas tiks iesaistītas Līguma izpildē, tiks iepazīstinātas ar nosacījumiem par konfidencialitāti pirms to iesaistīšanas Līguma izpildē.

3. Pakalpojuma izpildes kārtība
3.1. [bookmark: _Hlk159573205]Piegādātājs 2 (divu) nedēļu laikā pēc Līguma spēkā stāšanās izstrādā un iesniedz Pasūtītājam saskaņošanai projekta pārvaldības plānu tai skaitā, bet ne tikai iekļaujot Programmnodrošinājuma ieviešanas darbu sadalījumu 3 (trīs) posmos, saskaņā ar Tehniskās specifikācijas ORG-1 un ORG-5 prasībām, iekļaujot katrā posmā veicamo darbu aprakstus, kā arī atlīdzības summu par katrā posmā veicamajiem darbiem, kas katrā posmā nav lielāka par 20 (divdesmit) % no Līguma 1.3.1. apakšpunktā noteiktās Līguma kopsummas, izņemot pēdējo Programmnodrošinājuma ieviešanas posmu.
3.2. Pasūtītājs 5 darbdienu laikā izskata Līguma 3.1. apakšpunktā iesniegtos dokumentus un saskaņo tos, ja tie atbilst Līguma un Tehniskās specifikācijas prasībām.
3.3. Ja Līguma 3.1. apakšpunktā iesniegtie dokumenti neatbilst Līguma un Tehniskās specifikācijas prasībām, Pasūtītājs nesaskaņo iesniegtos dokumentus, norādot uz neprecizitātēm, un nosaka termiņu neprecizitāšu novēršanai.
3.4. Pēc Līguma 3.1. apakšpunktā noteikto dokumentu abpusējas saskaņošanas Piegādātājs uzsāk Programmnodrošinājuma ieviešanu. Programmnodrošinājuma ieviešana notiek 3 (trīs) posmos. 
3.5. [bookmark: _Hlk15460612]Katru Programmnodrošinājuma ieviešanas posmu Piegādātājs nodod Pasūtītājam ar pieņemšanas-nodošanas aktu (Līguma 4.pielikums). 
3.6. Pasūtītāja pārstāvis ne vēlāk kā 10 (desmit) darbdienu laikā no konkrētā posma pieņemšanas- nodošanas akta saņemšanas pārbauda, vai Programmnodrošinājums tiek ieviests atbilstoši Līguma un Tehniskās specifikācijas prasībām un:
3.6.1. pieņem Programmnodrošinājuma ieviešanas posmu, ja tas atbilst Līguma un Tehniskās specifikācijas prasībām, parakstot nodevuma pieņemšanas–nodošanas aktu;
3.6.2. nepieņem Programmnodrošinājuma ieviešanas posmu, ja tas neatbilst Līguma noteikumiem un Tehniskās specifikācijas prasībām un neparaksta iesniegtā nodevuma pieņemšanas-nodošanas  aktu. Šādā gadījumā Pasūtītāja pārstāvis sagatavo pretenziju un nosūta elektroniski Piegādātāja pārstāvim, norādot konstatētās neatbilstības un nosakot termiņu neatbilstību novēršanai.
3.7. Pēc Līguma 3.6.2.apakšpunktā minētajā pretenzijā norādīto neatbilstību novēršanas, Piegādātāja pārstāvis atkārtoti iesniedz pieņemšanas-nodošanas  aktu un Pasūtītāja pārstāvis rīkojas atbilstoši Līguma 3.6. apakšpunktā noteiktajai kārtībai. 
3.8. Piegādātājam ir pienākums par saviem līdzekļiem segt visas izmaksas, kas tam radušās saistībā ar papildinājumiem un labojumiem, kas veicami saskaņā ar Līguma 3.6.2.apakšpunkta kārtībā konstatētajām neatbilstībām, cik tālu tās netiek identificētas kā jaunas biznesa prasības.

4. Norēķinu kārtība
4.1. Samaksa par Pakalpojumiem tiek veikta pēc katras Programmnodrošinājuma ieviešanas posma izpildes, pakalpojuma pieņemšanas–nodošanas akta parakstīšanas un rēķina no Piegādātāja saņemšanas Pasūtītājs 10 (desmit) darbdienu laikā samaksā Piegādātājam atlīdzību, kas noteikta projekta pārvaldības plānā, par faktiski sniegtajiem Pakalpojumiem konkrētajā Programmnodrošinājuma ieviešanas posmā. 
4.2. Par samaksas veikšanas dienu tiek uzskatīta diena, kad Pasūtītāja maksājums ir izpildīts Valsts kases interneta maksājumu apstrādes sistēmā.

5. Autortiesības
5.1. 	Piegādātājs garantē, ka Līguma izpildē nav pieļauti nekādi autortiesību pārkāpumi un uzņemas pilnu atbildību par trešo personu autortiesību ievērošanu Līguma izpildē.
5.2.	Autora mantiskās tiesības uz Līguma izpildes ietvaros izstrādāto programmatūru, tās pirmkodiem, dokumentāciju un citiem ar autortiesībām aizsargātiem objektiem, kas izstrādāti Līguma izpildes rezultātā vai saistībā ar Līgumu, pāriet Pasūtītājam ar Programmnodrošinājuma izstrādes un ieviešanas gala pieņemšanas-nodošanas akta parakstīšanas brīdi. Pasūtītājs bez jebkādas papildus atļaujas saņemšanas no Piegādātāja vai trešajām personām, kā arī bez jebkādas papildus samaksas ir tiesīgs izmantot tam Pakalpojumu sniegšanas rezultātā nodotos ar autortiesībām aizsargājamos objektus un ir tiesīgs tos pārveidot. 
5.3. 	Gadījumā, ja pret Pasūtītāju tiks vērstas trešo personu prasības par autortiesību pārkāpumiem, kas tieši vai netieši saistītas ar Līguma izpildes laikā radītiem rezultātiem vai to atsevišķām daļām, tad Piegādātājs ir atbildīgs par trešo personu prasībām un uzņemas visu atbildību.

6. Konfidencialitāte
6.1.	Visa un jebkāda informācija, ko Puses sniedz citai Pusei Līguma izpildes laikā vai arī tā atklājas, pildot Līguma saistības, un Līguma izpildes rezultāti, kā arī jebkura šīs informācijas daļa, tai skaitā, bet ne tikai informācija par Puses darbību, finanšu stāvokli, tehnoloģijām, tai skaitā rakstiska, mutiska, datu formā uzglabāta, audio – vizuāla un jebkurā citā veidā uzglabāta informācija, kā arī informācija par Līguma izpildi tiek atzīta un uzskatīta par konfidenciālu.
6.2.	Pusēm nav tiesību izpaust informāciju, kas Līguma izpildes laikā gūta no citas Puses, trešajām personām bez Puses rakstiskas piekrišanas saņemšanas. Pusēm ar vislielāko rūpību un uzmanību ir jārūpējas par informācijas drošību un aizsardzību, lai pilnībā izslēgtu iespēju trešajām personām piekļūt pie konfidenciālas informācijas.
6.3.	Līguma ietvaros konfidenciālo informāciju ir tiesīgs lietot tikai Piegādātājs, tā apakšuzņēmēji un speciālisti vai darbinieki, ja vien Līgumā nav noteiks savādāk, vai Puses Līguma darbības laikā rakstiski nevienojas citādi. 
6.4.	Pušu pienākums ir nodrošināt, ka tā speciālisti vai darbinieki, kuri izmantos otras Puses konfidenciālo informāciju, saņems un izmantos to vienīgi Līguma izpildes nodrošināšanai un tikai nepieciešamajā apjomā, kā arī uzņemsies un ievēros vismaz tādas pašas konfidencialitātes saistības, kādas ir noteiktas Piegādātājam šajā Līgumā.
6.5.	Pušu informācijas izpaušana netiks uzskatīta par Līguma noteikumu pārkāpumu tikai un vienīgi šādos gadījumos:
6.5.1.	informācija tiek izpausta pēc tam, kad tā kļuvusi publiski zināma vai pieejama neatkarīgi no Pusēm (tādējādi, nav attiecināms uz gadījumiem, kad informācija kļūst pieejama Līguma noteikumu neizpildes rezultātā Piegādātāja vai tā speciālistu rīcības dēļ);
6.5.2.	informācija saskaņā ar Latvijas Republikas normatīvajiem aktiem ir atklāta vai valdības, valsts vai pašvaldību iestādes to noteikušas par atklātu;
6.5.3. 	informācija, ievērojot Latvijas Republikas normatīvo aktu prasības, ir jānodod valsts vai pašvaldību iestādēm, kuras saskaņā ar normatīvajos aktos šīm iestādēm dotajām tiesībām padara saņemto informāciju par atklātu un publiski pieejamu;
6.6.	Līguma noteikumi par konfidencialitāti ir spēkā bez termiņa ierobežojumiem arī izbeidzot Līguma darbību vai zaudējot tam spēku.
6.7.	Līguma konfidencialitātes noteikumi nekādā gadījumā nav attiecināmi uz Pasūtītāja tiesībām brīvi rīkoties ar jebkuriem un jebkādas formas materiāliem un citiem darbu rezultātiem, kurus Līguma izpildes gaitā Piegādātājs ir sagatavojis un nodevis Pasūtītājam. Materiālu un citu Līguma izpildes rezultātu izmantošanai pēc Pasūtītāja ieskatiem nav nepieciešama rakstiska Piegādātāja piekrišanas saņemšana. Šādi materiāli ir izmantojami tikai ar norādi, kas ir šī materiāla autors.

7. Apakšuzņēmēju un personāla nomaiņa
7.1. Piegādātājs nav tiesīgs bez saskaņošanas ar Pasūtītāju veikt piedāvājumā norādītā apakšuzņēmēju nomaiņu, kā arī papildu apakšuzņēmēju iesaistīšanu Līguma izpildē.
7.2. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
7.2.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
7.2.2. tiek nomainīts apakšuzņēmējs, uz kura iespējām iepirkuma procedūrā Piegādātājs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu iepirkuma procedūrā Piegādātājs atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajā (izņemot 8. un 9. apakšpunktu) daļā minētajiem pretendentu izslēgšanas gadījumiem;
7.2.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro no kopējās iepirkuma līguma vērtības, atbilst PIL 42. panta otrajā (izņemot 8. un 9. apakšpunktu) daļā minētajiem pretendentu izslēgšanas gadījumiem;
7.2.4. apakšuzņēmēja maiņas rezultātā tiktu izdarīti tādi grozījumi Piegādātāja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.3. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
7.4. Pasūtītājs pieņem lēmumu atļaut vai atteikt Piegādātāja apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma 7. sadaļas noteikumiem.
7.5. Personālu, par kuru Piegādātājs sniedzis informāciju Pasūtītājam un kura kvalifikācijas atbilstību izvirzītajām prasībām Pasūtītājs ir vērtējis iepirkuma ietvaros, drīkst nomainīt tikai ar Pasūtītāja rakstveida piekrišanu.
7.6. Pasūtītājs nepiekrīt personāla nomaiņai vai jauna personāla iesaistei, ja Piegādātāja piedāvātais personāls neatbilst iepirkuma dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, izvēloties piedāvājumu.
7.7. Pasūtītājs atļauj veikt Piegādātāja personāla nomaiņu vai jauna personāla iesaistīšanu Līguma izpildē 5 (piecu) darbdienu laikā pēc tam, kad Piegādātājs ir iesniedzis visu informāciju, kas nepieciešama lēmuma pieņemšanai.
7.8. Ja Piegādātājs ir iecerējis veikt personāla un/vai apakšuzņēmēju nomaiņu, Piegādātājs vismaz 5 (piecas) darba dienas iepriekš pirms plānotās nomaiņas rakstveidā par to informē Pasūtītāju. Ja Līguma izpildes laikā ir radušies objektīvi apstākļi, kuru dēļ nav iespējams ievērot šajā punktā noteikto termiņu, Piegādātājs par personāla un/vai apakšuzņēmēju nomaiņu nekavējoties informē Pasūtītāja kontaktpersonu pa elektronisko pastu.




8. Pušu atbildība
8.1.	Piegādātājs saskaņā ar Latvijas Republikas Civillikumu atbild par to Pasūtītājam nodarīto zaudējumu atlīdzināšanu, kas radušies Piegādātāja, tā darbinieku vai piesaistīto speciālistu prettiesiskas rīcības (darbības vai bezdarbības) dēļ, kam par iemeslu ir ļauns nolūks vai rupja neuzmanība. 
8.2.	Pušu atbildība šī Līguma ietvaros ir ierobežota ar Līguma kopējo summu.
8.3.	Ja Piegādātājs Līgumā noteiktajā termiņā nav iesniedzis saskaņošanai projekta pārvaldības plānu un sistēmas arhitektūras aprakstu atbilstoši Līgumā noteiktajam, Pasūtītājam ir tiesības pieprasīt no Piegādātāja līgumsodu 0.1% (viena desmitā daļa procenta) apmērā no Līguma 1.3. apakšpunktā noteiktās kopsummas (bez PVN) par katru nokavēto termiņa izpildes dienu, bet ne vairāk kā 10% (desmit procentus) no Līguma 1.3. apakšpunktā noteiktās kopsummas.
8.4.	Ja Piegādātājs Līgumā noteiktajā termiņā nav veicis Programmnodrošinājuma ieviešanu atbilstoši Līgumā noteiktajam, Pasūtītājam ir tiesības pieprasīt no Piegādātāja līgumsodu 0.1% (viena desmitā daļa procenta) apmērā no Līguma 1.3. apakšpunktā noteiktās kopsummas (bez PVN) par katru nokavēto termiņa izpildes dienu, bet ne vairāk kā 10% (desmit procentus) no Līguma 1.3. apakšpunktā noteiktās kopsummas.
8.5.	Ja Piegādātājs Pasūtītāja noteiktajā termiņā nenovērš Līguma 3.3. un 3.6.2. apakšpunkta kārtībā konstatētās neatbilstības pilnā apjomā, Pasūtītājam ir tiesības pieprasīt no Piegādātāja līgumsodu 0.1% (viena desmitā daļa procenta) apmērā no Līguma kopsummas (bez PVN) par katru nokavēto termiņa izpildes dienu, bet ne vairāk kā 10% (desmit procentus) no Līguma kopsummas (bez PVN).
8.6.	Ja Piegādātājs neievēro kļūdu un pieteikumu novēršanas laiku saskaņā ar Tehniskajā specifikācijā noteiktajām prioritātēm un Puses nav vienojušās par citu novēršanas laiku, Pasūtītājam ir tiesības pieprasīt no Piegādātāja līgumsodu 0.1% (viena desmitā daļa procenta) apmērā no Līguma kopsummas (bez PVN) par katru nokavēto termiņa izpildes dienu, bet ne vairāk kā 10% (desmit procentus) no Līguma kopsummas (bez PVN).
8.7.	Ja Pasūtītājs neveic samaksu Piegādātājam Līgumā noteiktajā termiņā, Piegādātājam ir tiesības pieprasīt no Pasūtītāja līgumsodu 0.1% (viena desmitā daļa procenta) apmērā no maksājuma summas (bez PVN) par katru maksājuma termiņa nokavējuma dienu, bet ne vairāk kā 10% (desmit procentu) apmērā no nokavētā maksājuma summas.
8.8.	Līguma 8.4. apakšpunktā noteiktā līgumsoda termiņš sākas no dienas, kad Pasūtītāja pārstāvis informē Piegādātāja pārstāvi par neatbilstībām (Līguma 3.3., 3.6.2. apakšpunkts). Līgumsods netiek piemērots un aprēķināts par dienām, kurās Pasūtītāja pārstāvis pārbauda Programmnodrošinājuma ieviešanu vai novērsto neatbilstību atbilstību Līguma un tā pielikumu prasībām.
8.9.	Ja Līguma izpildes vai Līguma izpildes rezultātu izmantošanas laikā tiek konstatēta tāda personas datu apstrāde, kas pārkāpj datu subjekta tiesības vai ir neatbilstoša datu aizsardzību regulējošo normatīvo aktu prasībām, un tā ir radusies Piegādātāja neuzmanības (tajā skaitā vieglas neuzmanības) vai ļaunprātīgas rīcības rezultātā, Piegādātājs ir atbildīgs gan par Pasūtītājam nodarītajiem zaudējumiem, gan trešajām personām (tajā skaitā, bet ne tikai, datu subjektam) nodarītajiem zaudējumiem, kā arī Pasūtītājam ir tiesības pieprasīt no Piegādātāja līgumsodu 10% (desmit procentu) apmērā no Līguma kopsummas.
8.10.	Pasūtītājs ir tiesīgs ieturēt līgumsodu no Līguma 4.1. apakšpunktā maksājuma, kas Piegādātājam pienākas, pamatojoties uz Līgumu, pirms tā izmaksas Piegādātājam.
8.11.	Līgumsoda samaksa neatbrīvo Puses no to saistību pilnīgas izpildes un tā nav ieskaitāma zaudējumu atlīdzināšanā.

9.Nepārvarama vara
9.1.	Līguma izpratnē nepārvarama vara nozīmē notikumu, kas ir ārpus Puses pamatotas kontroles (tādi kā dabas katastrofas, epidēmijas, pandēmijas, avārijas, sabiedriskie nemieri, ārkārtas stāvoklis un citi) un kas padara Pusei savu no Līguma izrietošo saistību izpildi par neiespējamu.
9.2.	Puses nespēja pildīt kādu no savām saistībām saskaņā ar Līgumu netiks uzskatīta par atkāpšanos no Līguma vai saistību nepildīšanu, ja Puses nespēja izriet no nepārvaramas varas notikuma par ko ir saņemta izziņa no kompetentās institūcijas par nepārvaramās varas apstākļu esamību, ja Puse, kuru ietekmējis šāds notikums, ir veikusi visus pamatotos piesardzības pasākumus, veltījusi nepieciešamo uzmanību un spērusi pamatotos alternatīvos soļus, lai izpildītu šī Līguma noteikumus, un ir informējusi otru Pusi ne vēlāk kā 3 (trīs) darbdienu laikā par šāda notikuma iestāšanos, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
9.3.	Jebkurš periods, kurā Pusei saskaņā ar šo Līgumu ir jāveic kāda darbība vai uzdevums, ir pagarināms par periodu, kas pielīdzināms laikam, kurā Puse nespēja veikt šādu darbību nepārvaramas varas ietekmē.
9.4.	Ja nepārvaramas varas apstākļi turpinās ilgāk par 2 (diviem) mēnešiem, Pusēm jāvienojas par saistību izpildes atlikšanu, izbeigšanu vai turpināšanas procedūru.
9.5. 	Ja Puse nokavē Līguma 9.2. apakšpunktā minēto paziņojuma termiņu, tai zūd pamats prasīt Līguma izpildes termiņa pagarināšanu vai Līguma izbeigšanu, pamatojoties uz nepārvaramu varu.

10.Līguma grozījumi, atkāpšanās no Līguma, Līguma atcelšana un izbeigšana
10.1.	Līguma darbības laikā, Pusēm savstarpēji vienojoties un noformējot vienošanos rakstiski, ir pieļaujami nebūtiski Līguma grozījumi (ievērojot Publisko iepirkumu likuma 61.pantā noteikto).
[bookmark: _Hlk160109589]10.2.	Līguma izpildes laikā Līguma cena nevar tikt paaugstināta.
10.3.	Pusēm ir pienākums apturēt Līguma izpildi uz laiku šādos gadījumos:
[bookmark: _Hlk148607582]10.3.1.	Ministru kabinetā ir ierosināta attiecīgā ārvalstu finanšu instrumenta (no kura līdzekļiem tiek apmaksās Līgums) plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts attiecīgā ārvalstu finanšu instrumenta finansējums, ko Pasūtītājs bija paredzējis Līgumā paredzēto maksājuma saistību segšanai;
10.3.2.	saskaņā ar ārvalstu finanšu instrumenta vadībā iesaistītas iestādes vai Ministru kabineta lēmumu.
10.4.	Pasūtītājs par Līguma apturēšanu uz laiku paziņo Piegādātājam 5 (piecas) darbdienas iepriekš.
10.5.	Pasūtītājam ir tiesības atkāpties no Līguma šādos gadījumos:
10.5.1.	Piegādātājs neveic Programmnodrošinājuma atbilstoši Līguma noteikumiem un Līguma pielikumiem;
10.5.2.	Piegādātājs ir būtiski kavējis Programmnodrošinājuma ieviešanas termiņu un termiņa kavējumā nav vainojams pats Pasūtītājs. Par būtisku Līguma izpildes termiņa kavējumu tiek uzskatīts, ja Līgumā noteiktais Programmnodrošinājuma ieviešanas termiņš tiek kavēts vairāk par 30 (trīsdesmit) kalendāra dienām un Puses savstarpēji nav vienojušās par nepieciešamo pasākumu veikšanu Līgumā noteikto Programmnodrošinājuma ieviešanas sasniegšanu un tam paredzēto termiņu;
10.5.3.	Programmnodrošinājuma ieviešana neatbilst Līguma vai tā pielikuma noteikumiem, un šī neatbilstība nav novērsta 30 (trīsdesmit) kalendāra dienu laikā pēc Pasūtītāja rakstiska brīdinājuma saņemšanas un neatbilstībā nav vainojams pats Pasūtītājs vai tā saistītā iestāde;
10.5.4.	Piegādātājs Līguma noslēgšanas vai Līguma izpildes laikā ir sniedzis nepatiesas ziņas vai apliecinājumus;
10.5.5.	Piegādātājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma noslēgšanu vai izpildi;
10.5.6.	ir pasludināts Piegādātāja maksātnespējas process, vai iestājas citi apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
10.5.7.	Piegādātājs pārkāpj vai nepilda citu būtisku Līgumā paredzētu pienākumu;
10.5.8.	Piegādātājs Pasūtītājam nodarījis zaudējumus;
10.5.9.		Piegādātājs ir patvaļīgi pārtraucis Līguma izpildi, tai skaitā, ja Piegādātājs nav sasniedzams juridiskajā adresē vai deklarētajā dzīvesvietas adresē;
10.5.10.	ārējā normatīvajā aktā noteiktajos gadījumos;
10.5.11.	citos Līgumā noteiktajos gadījumos.
10.6.	Līgums tiek izbeigts šādos gadījumos:
10.6.1.	Līguma turpmāku izpildi padara neiespējamu nepārvarama vara;
10.6.2.	Ministru kabinetā ir ierosināta attiecīgā ārvalstu finanšu instrumenta (no kura līdzekļiem tiek apmaksās Līgums) plānošanas perioda prioritāšu un aktivitāšu pārskatīšana, un saistībā ar to Pasūtītājam var tikt samazināts vai atsaukts attiecīgā ārvalstu finanšu instrumenta finansējums, ko Pasūtītājs bija paredzējis Līgumā paredzēto maksājuma saistību segšanai;
10.7.	Līguma neizdevīgums, pārmērīgi zaudējumi, būtiskas izejmateriālu, iekārtu, darbaspēka izmaksu pieaugums, izpildes grūtības un citi līdzīgi apstākļi nav pamats, lai kāda puse atkāptos no Līguma, izņemot šajā Līgumā noteiktos gadījumus.
10.8.	Līgums tiek atcelts Paziņošanas likuma noteiktajā kārtībā. Līgums ir uzskatāms par atceltu, ja paziņojuma adresāts neceļ iebildumus 5 (piecu) darbdienu laikā no attiecīga paziņojuma saņemšanas dienas vai attiecīgajā paziņojumā noteiktajā termiņā, ja tajā tiek noteikts cits termiņš.
10.9.	Tiesību atkāpties no Līguma vai prasīt Līguma atcelšanu var izlietot, ja Puse rakstveidā ir tikusi brīdināta par iespējamo vai plānoto Līguma atcelšanu un nav novērsusi Līguma atcelšanas pamatu Līgumā vai paziņojumā noteiktajā termiņā.
10.10.	 Katra no Pusēm ir tiesīga ar vienpusēju rakstisku paziņojumu apturēt Līguma darbību, kamēr tiek izšķirts strīds par Līguma atcelšanu, ja no Līguma satura nav secināms, ka Līguma izpilde pēc strīda izšķiršanas vairs nebūs Pasūtītājam nepieciešama.
10.11. 	Būtiski Līguma grozījumi ir veicami Publisko iepirkumu likuma 61.pantā noteiktajā kārtībā tikai šādos gadījumos, ja:
10.11.1.	Līguma izpildes laikā stājas spēkā izmaiņas normatīvajos aktos, ar ko tiek mainītas Līguma priekšmeta izpildes tehniskās prasības, kas pēc būtības neietekmē Līgumā noteikto rezultātu un nepalielina Līguma summu. Šādā gadījumā tiek veiktas izmaiņas Tehniskajā specifikācijā, atbilstoši tehniskajām prasībām vai normatīvo aktu izmaiņām;
10.11.2.	nepieciešams veikt neparedzētus darbus (Līguma 1.6. apakšpunkts), noslēdzot vienošanos ar Piegādātāju par neparedzētu darbu veikšanu;
10.11.3.	Pasūtītājam objektīvu iemeslu dēļ zudusi nepieciešamība pēc visas Līgumā minētās Programmnodrošinājuma ieviešanas, kā rezultātā samazinās veicamās piegādes vai ieviešanas apjoms. Apjomu drīkst samazināt līdz 20% (divdesmit procentiem), veicot izmaiņas Tehniskajā specifikācijā un Tehniskajā piedāvājumā;
10.11.4.	ja no Pusēm neatkarīgu un objektīvu apstākļu dēļ Līgumu nav iespējams izpildīt noteiktajā termiņā vai apjomā, pagarināt Līgumu uz termiņu, kādā pastāv šie apstākļi, grozot Līgumā noteikto Pakalpojumu izpildes termiņu.
10.12.	Pasūtītājam ir tiesības vienpusēji nekavējoties atkāpties no Līguma, ja Līgumu nav iespējams izpildīt tādēļ, ka Piegādātājam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

11. Strīdu izskatīšanas kārtība
11.1.	Visus strīdus, kas izriet vai rodas saistībā ar šo Līgumu vai tā interpretāciju, Puses apņemas risināt pārrunu ceļā.
11.2.	Ja strīds netiek atrisināts pārrunu ceļā 30 (trīsdesmit) kalendāra dienu laikā pēc tam, kad viena no Pusēm saņēmusi otras Puses rakstisku pieprasījumu šādam risinājumam, jebkura no Pusēm ir tiesīga vērsties tiesā saskaņā ar Latvijas Republikas spēkā esošajiem normatīvajiem aktiem.

12. Personas datu apstrāde
12.1.	Šī Līguma ietvaros Pasūtītājs neuzdod, savukārt Piegādātājs neveic personas datu apstrādi, Eiropas Parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK izpratnē.
12.2.	Pasūtītājs kā pārzinis veiks Piegādātāja datu subjektu personas datu (paraksttiesīgās personas un kontaktpersonas identificējošā informācija, kontaktinformācija, maksājuma datos ietvertā un ar Līguma izpildi saistītās informācija) apstrādi Līguma noslēgšanas un izpildes nolūkā. Personas datu sniegšana un apstrāde ir obligāts priekšnoteikums Līguma noslēgšanai un izpildei. Neveicot personas datu apstrādi, Līguma noslēgšana un izpilde nav iespējama.
12.3.	Pasūtītājs datu subjekta personas datus glabās 10 gadus (papildus ieskaitot glabāšanas termiņu atbilstoši arhīvu regulējošo normatīvo aktu prasībām) no līgumsaistību pilnīgas izpildes. Datu subjektiem ir tiesības pieprasīt no Pasūtītāja piekļuvi saviem personas datiem, to labošanu, dzēšanu, apstrādes ierobežošanu, kā arī tiesības iesniegt sūdzību uzraudzības iestādei. Plašāka informācija par šīs datu apstrādes aspektiem ir pieejama Pasūtītāja privātuma politikā, kas atrodama Pasūtītāja mājaslapā internetā sadaļā “Personas datu apstrāde”.

13. Saistību izpildes nodrošinājums
13.1. [bookmark: _Hlk148084698][bookmark: _Hlk78151539]Piegādātājs 10 (desmit) darbdienu laikā pēc Līguma abpusējas parakstīšanas iesniedz Pasūtītājam Līguma izpildes nodrošinājumu 10 (desmit) % apmērā no Līguma 1.3.1. apakšpunktā noteiktās Līguma summas, kuram jābūt spēkā visā Sistēmas izstrādes un ieviešanas laikā un vēl 30 (trīsdesmit) kalendārās dienas pēc Sistēmas pieņemšanas – nodošanas akta abpusējas parakstīšanas.
13.2. Līguma izpildes nodrošinājumu Pasūtītājs ir tiesīgs izmantot, lai kompensētu Piegādātāja saistību neizpildes rezultātā Pasūtītājam nodarītos zaudējumus un/vai lai ieturētu līgumsodu, kas aprēķināts saskaņā ar šo Līgumu.
13.3. Līguma izpildes nodrošinājums ir Pasūtītāja pieņemama kredītiestādes garantija, apdrošināšanas polise vai galvojums, kas paredz nodrošinājuma izsniedzēja pienākumu beznosacījuma kārtībā un pēc Pasūtītāja pirmā pieprasījuma samaksāt Pasūtītājam tā pieprasītās summas nodrošinājuma apmērā. Līguma izpildes nodrošinājuma saturam jābūt saskaņotam ar Pasūtītāju.
13.4. Gadījumā, ja kā Līguma izpildes nodrošinājums tiek iesniegta apdrošināšanas polise, apdrošināšanas prēmijas samaksai jābūt veiktai pilnā apmērā. Apdrošināšanas prēmijas samaksu apliecinošu dokumentu Piegādātājs iesniedz Pasūtītājam vienlaikus ar apdrošināšanas polisi.
13.5. Līguma izpildes nodrošinājumu (izņemot apdrošināšanas polises gadījumā – tikai pēc otra Līdzēja pieprasījuma saņemšanas) Pasūtītājs dzēš un atgriež Piegādātājam ne vēlāk kā 30 (trīsdesmit) kalendāro dienu laikā pēc tam, kad iestājies Līguma 13.1. apakšpunktā noteiktais termiņš ar nosacījumu, ka Piegādātājs izpildījis visas tā saistības, kas izriet no šī Līguma. Pēc kredītiestādes izsniegtas garantijas dzēšanas un oriģināla nosūtīšanas Piegādātājam, Piegādātājs nosūta kredītiestādei rakstveida paziņojumu par tās atbrīvošanu no garantijas saistībām.

14. Citi noteikumi
14.1.	Līgums stājas spēkā ar dienu, kad to paraksta pēdējā no Pusēm un ir spēkā līdz pilnīgai Līgumā paredzēto saistību izpildei.
14.2.	Ar šo Līgumu Puses nosaka šādus pārstāvjus:
	Pasūtītāja pārstāvis:
[…]

	Piegādātāja pārstāvis:
[…]



14.3.	Pušu pārstāvji ir tiesīgi Pušu vārdā saskaņot Līguma 3.2. apakšpunktā iesniegtos dokumentus, parakstīt Līguma 3.6. un 3.11. apakšpunktā minētos aktus, kā arī ir atbildīgi par Līguma izpildes uzraudzīšanu Pušu vārdā, Līguma izpildei nepieciešamo materiālu nodošanas un pieņemšanas organizēšanu un citiem uzdevumiem, kas noteikti Līgumā.
14.4.	Ja kāds no Līguma noteikumiem var izrādīties nelikumīgs vai nesaistošs, tas neietekmēs ar šo Līgumu noteiktās Pušu saistības un tiesības kopumā.
14.5.	Līgumu var grozīt Pusēm savstarpēji rakstveidā vienojoties. Visi grozījumi Līgumā noformējami kā Līguma pielikumi, kas kļūst par Līguma neatņemamu sastāvdaļu un stājas spēkā, kad pēdējā no Pusēm paraksta vienošanos par Līguma grozījumiem.
14.6.	Pusēm rakstveidā 1 (vienas) nedēļas laikā ir jāinformē citai citu par savu rekvizītu (nosaukuma, adreses, norēķinu rekvizītu un tml.) un Pušu pārstāvju maiņu. Šādā gadījumā atsevišķi Līguma grozījumi netiek gatavoti.
14.7.	Ar Līguma 4.3. apakšpunktā minētā Piegādātāja iesniegtā rēķina apmaksas brīdi Programmnodrošinājums pāriet Pasūtītāja īpašumā, un Pasūtītājs iegūst Programmnodrošinājuma beztermiņa lietošanas tiesības.
14.8.	Līgums ir sagatavots, stājas spēkā un tiek izpildīts, kā arī Pušu savstarpējās attiecības tiek regulētas un skaidrotas saskaņā ar Latvijas Republikas normatīvajiem aktiem.
14.9.	Ja kāda no Pusēm nav izmantojusi Līgumā paredzētās tiesības vai cita veida tiesiskās aizsardzības līdzekļus, netiks uzskatīts, ka Puse ir atteikusies no šo tiesību vai tiesiskās aizsardzības līdzekļa izmantošanas turpmāk.
14.10.	Līgumam ir šādi pielikumi, kas ir šī Līguma neatņemamas sastāvdaļas:
14.10.1.	1.pielikums –Tehniskais piedāvājums;
14.10.2.	2.pielikums – Finanšu piedāvājums;
14.10.3. 	3.pielikums – Līguma izpildē iesaistīto speciālistu saraksts;
14.10.4.	4.pielikums – Programmnodrošinājuma ieviešanas ____.posma pieņemšanas–nodošanas akts (veidlapa);
14.10.5.	5.pielikums – Programmnodrošinājuma gala darbu  pieņemšanas–nodošanas akts (veidlapa).
14.11. Līgums ir sagatavots latviešu valodā un parakstīts elektroniska dokumenta formā ar drošu elektronisko parakstu, kas satur laika zīmogu.

15. Pušu rekvizīti un paraksti
	Pasūtītājs
	Piegādātājs

	Labklājības ministrija
	SIA “Codex”

	Reģ. Nr. 90000022064
	Reģ Nr. 50203160401

	Skolas iela 28, Rīga, LV-1331
	Malduguņu iela 2, Mārupes novads, 
Mārupe, LV-2167

	Tālr. 80205100
	Tālr: […]

	lm@lm.gov.lv
	[…]

	Banka: Valsts Kase
	Banka: Luminor Bank AS Latvijas filiāle

	Konts: […]
	Konts: […]

	SWIFT kods: TRELLV22
	SWIFT kods: RIKOLV2X

	
_______________________________
/ Diāna Jakaite /
	


______________________
                     /Uldis Semeiks/

